*Tuhaqtidjutit hapkunanga Auladjutinun Akiinun Ihivriuqhijiit Katimajiinin*

URRCtkut tuniyauyut Akiluangitigut Uuktuutit (GRA uvaluuniin uuktuutit) hapkunanga Qulliq Alruyaqtuqtunik Ikumadjutiit (QEC) uvani Hikutirvia 29, 2024. Uuktuutit hivumuuqtitaujut Ministamin Munaqhijumin ukuninga Qulliq Alruyaqtuqtunik Ikumadjutiit URRCkut ihivriuqtakhait pitquidjutinunlu.

**Uktuutit**

Uuktuutaini QECkut tukhiutit angirutinik, Ministamin munaqhijumin, hapkuninga

* niriuktaujunin maniliunirmun pijakhat haffumani 2025/26 uuktuutinun ukiungani imaa $183.9 million, kitut ikivalaaniaqtut imaa $21.5 million pihimajut atuqtaujunin akiinin (QEC ihumagijait atuqtaujut akiit tapkua angiqtaulutik uvani 2022/23 GRA Akiinun Ihuaqhautit ukualu ntadjamin FSR akiit tapkua nunguniaqtut uvani Qiqailruq 31, 2025)
* ihuaqhaidjutit atuqtaujunun aviktuhimajumi-tamaani ihuaqhaqtauhimajut akiinun havauhiit (ilaani uqagaujut imaa "titirarqaringni sitaapsiup akiit'),
* malrungnik akituqjuumirniq tatqirhiutikkut akiliqtuijut akiligahait ukualu tatqirhiutikkut piumajaujut kivgaqtuutinun akiligahat
* aktilaanga akituqjuuminirup auladjutinun akiit imaa 9.5% igluqaqtunun nanminiqaqtununlu akiliqtuijut, unalu 12.9% apqutinun quliinun akiliqtuijut,
* nutaat akiit atuliqtaulutik pihimalugit uvani Qittiqautijuq 1, 2025/26 uuktuutinun ukiungani (QECkut uqaqtait ihumagijait tujuqlugit amigaitut uuktuutit tadjakaffuk akiinik pidjutigijaangini qitqani Qittiqautijuq 1, 2025 unalu angiqlugit kinguliqpaat 2025/26 akiit).

Niriukgijaujuq maniliunirmun pijakhaq imaa $183.9 million imaavjak $40.0 million akitutqiaq tukhqtaujumun uvani 2022/23 GRA, unalu $27.3 akitutqiaq uvanga 2022/23 GRA akiinun Ihuaqhaqtaujut, atuliqluni Tattiarnaqhilirvia 1, 2023, kitut pidjutaujut akitutqiamik urhuqjuat akiit. Akituqjuumiqtut imaa$27.3 million talvanga GRA Akiit Ihuaqhaqtaujut hivuani pidjutigiblugit, akituqjuumiqtut urhuqjuaqtungitut auladjutit ukualu ihuaqhainirmun akiligahat ($19.3 million), havaknikkut urhuqjuat ($5.9 million), utirutit akiinun pihimajut ($4.3 million), pidjutauluaqtut imaa akikhijuumiqtut ihuaqhaqhimajut piqutit akiiqpaliajut ($2.1 million). Akituqjuumirutijut akiinun pidjutaujut akitutqiamik maniliurutit atuqtaujunun akiinun ($2.4 million hivuani pidjutaujut auladjutinik atuqtut amigaiqjuumirnirmun), akitutqijaujuq alrujaqtungnirmun maniliurutit ($0.9 million) ukualu qaffitaalauniit tapkua katitiqtauniaqtut uvani FSR aulangitut ($2.5 million). Maniliunirmun naamangitut imaa $21.5 million qanuriniit pidjutaujut niriuktaujunun aalanguqtirinirmun talvanga 2022/23 GRA Akiinun Ihuaqhaidjutit.

titiraqhimajuq qulaani QECkut pihimaliqtait aviktuqhimajumi-tamaani akiit. Ataani aviktuqhimajup-tamaani akiit, tamaita akiliqtuijut aadjikiiktumik akiit qanuriniitigut akiligahait aadjikiit akiit, tamaini nunallaani Nunavunmi.

QEC tukhiqtut akiliqtilugu $21.5 million maniliunirmun naamangituq imaa akituqjuumiqlugit auladjutinun akiit, ukualu akiliqtuijut kivgaqtuutinik ukalu piumajaujut kivgaqtungnirmun aalanguqtirutit. Aktilaangit-akituqjuumirutit pihimajut auladjutikkut akiit imaa 9.5%. Akiliqtuijut kivgaqtuutinik akiligahat tukhiqtaujut akituqjuumiqlugit hamanga $18 attauhiq tatqirhiut haffumunga $36 attauhiq tatqirhiut. Piumajaujut kivgaqtuutit akiligahat tukhiqtaujut akituqjuumiqlutik hamanga $8 per kW hamunga $16 per kW. Ilaliutihimajunun kangiqhidjutinun mikhaanun aalanguqtirutit aalakiingnirmun akiit qanuriniit takulugit Naunaitkutaini 8.1mi (hamanga GRA uuktuutaini).

GRA uuktuutait ilaujuty QECkut itqungniarutait akiligahanun hulaqutaujut tukhiqtaujunun akiinun, ihumagilugit tatqirhiutit atungnirit imaa 500 kWh iglunik atuqtunik unalu 2,000 kWh nanminiqaqtunun. Naunaitkutit ataani tunijaujut QECkunin uuktuutini (Naunaitkutaa 8.2). aadjiliurutigiblugu akiligahanun hulaqtutit aalanguqtirnirmun tukhiqtaujunun auladjutit, akiliqtuijut ukualu piumajaujut akiit ataani ihumagijaujut tatqirhiutikkut atungnikkut.

**Naunaitkutaq 8.2:**

**2025/26 Akiit Tukhiqtaujut Akiligahanun hulaqutaujut Ukualu Atuqtaujut Akiit**

|  |  |
| --- | --- |
|  | **aktilaangit Akiligahanun Aalanguqtirutit** |
| Kavamaungitut iglut- NESP Ikajuutiqaqtut | Akituqjuumiqtut imaa 7.4% ($13.6) |
| Haamlani Taaksikkut Pihimajut / Kavamaungitut Iglut- Ikajuutiqangitut | Akituqjuumiqlutik imaa 14.0% ($53.3) |
| Kavamatkut Igluit | Akituqjuumiqlutik imaa 12.6% ($70.7) |
| Haamlani Taaksikkut Pihimajut / Kavamaungitut Nanminiqaqtut | Akituqjuumiqlutik imaa 12.6% ($155.9) |
| Kavamatkut Nanminiit | Akituqjuumiqlutik imaa 11.4% ($235.3) |

**Havauhiq**

URRCkut ihumagijait hapkua QECkut 2025/26 GRA Uuktuutait ilaqaqlutik kangiqhidjutinik tukhiutit/kiudjutit havauhiit ukununga QECkut pipkailutik ukununga URRCkunun kanutqiagut kangiqhimalugit tukhiutit maliunirmun pijakhat akiillu. URRCkut tujhaajumajullu ihumagijainik QECkunun akiliqtuijut piumajullu ilaujut pittiarnikkut haffumunga Uuktuutinun, piqaqqat. URRCkut ihumaginiaqtait titiraqhimajut tujuqtaujut mikhaanun ukua GRA uuktuutait ukualu QECkut kiudjutait tapkununga tujuqtaujunun.

**Umikvikhaa titiraqhimajut tujuqtaujut una: 5 p.m. (EST) Ubluqtuhivia 24, 2025.**

**QECkut GRA uuktuutait paqinaqtut uvani** [www.qec.nu.ca](http://www.qec.nu.ca) **apirhuutaukpataluuniin ukununga URRCkunin QECkuninluuniin.**

**Tujugahat tujuqtaujaaqtut hamunga:** Qaritaujakkut titiraqvigilugit – URRC@gov.nu.ca **Executive Director of the URRC, Box 1000, Stn 200**

**Iqaluit, NU, X0A 0H0**

*URRC-kut ilauqatigiingnikkut katimajiit tapkua tunihiyut uqaudjinirmik Kavamatkunun Nunavunmi akiinik pihimayut auladjutikkut.*